Απόφαση του Δικαστηρίου (πρώτο τμήμα) της 11ης Ιανουαρίου 2024 – Hamers κατά Cedefop
(Υπόθεση C‑111/22 P) (1)
« Αίτηση αναιρέσεως – Υπαλληλική υπόθεση – Υπάλληλος – Έρευνα της Ευρωπαϊκής Υπηρεσίας Καταπολέμησης της Απάτης (OLAF) – Εθνική ποινική διαδικασία – Εθνική απόφαση με την οποία αθωώνεται η αναιρεσείουσα – Ζημία την οποία η αναιρεσείουσα υποστηρίζει ότι υπέστη λόγω της παράνομης συμπεριφοράς του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop) κατά τη διάρκεια της εθνικής ποινικής διαδικασίας – Απόρριψη του αποζημιωτικού αιτήματος της αναιρεσείουσας – Προσφυγή ακυρώσεως και αγωγή αποζημιώσεως – Άρθρο 41, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης: – Απαίτηση περί αμεροληψίας – Σύγκρουση συμφερόντων – Άρθρο 48, παράγραφος 1, του Χάρτη των Θεμελιωδών Δικαιωμάτων – Τεκμήριο αθωότητας – Αρχή της καλόπιστης συνεργασίας – Μερική αναίρεση της αναιρεσιβαλλομένης αποφάσεως »
1.      Θεμελιώδη δικαιώματα – Χάρτης των Θεμελιωδών Δικαιωμάτων – Δικαίωμα χρηστής διοικήσεως – Απαίτηση περί αμεροληψίας – Έννοια – Τεκμαίρεται μέχρι αποδείξεως του εναντίου
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 1)
(βλ. σκέψεις 44-48)
2.      Υπάλληλοι – Δικαιώματα και υποχρεώσεις – Υποχρέωση ανεξαρτησίας και ακεραιότητας – Απαίτηση περί αμεροληψίας – Έννοια – Διευθυντής οργανισμού ο οποίος αποφαίνεται επί αιτήματος αποζημιώσεως υπαλλήλου αφού κατέθεσε ως μάρτυρας στο πλαίσιο διαδικασιών έρευνας και δικαστικών διαδικασιών που αφορούν τον εν λόγω υπάλληλο – Παράβαση
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41 § 1· Κανονισμός Υπηρεσιακής Καταστάσεως των υπαλλήλων, άρθρο 11α)
(βλ. σκέψεις 49-53)
3.      Θεμελιώδη δικαιώματα – Τεκμήριο αθωότητας – Περιεχόμενο
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 48 § 1)
(βλ. σκέψεις 80-82)
4.      Κράτη μέλη – Υποχρεώσεις – Υποχρέωση ειλικρινούς συνεργασίας – Περιεχόμενο
(Άρθρο 4 § 3 ΣΕΕ)
(βλ. σκέψη 100)
Διατακτικό
Το Δικαστήριο αποφασίζει:
1)
Αναιρεί την απόφαση του Γενικού Δικαστηρίου της Ευρωπαϊκής Ένωσης της 21ης Δεκεμβρίου 2021, Hamers κατά Cedefop (T‑159/20, EU:T:2021:913), κατά το μέρος που απέρριψε τον δεύτερο λόγο ακυρώσεως που προβλήθηκε ενώπιον του Γενικού Δικαστηρίου, ο οποίος αφορά προβαλλόμενη παράβαση της υποχρεώσεως αμεροληψίας, και κατά το μέρος που απέρριψε το αίτημα αποζημιώσεως, στο μέτρο που η απόρριψη αυτή στηρίζεται στην απόρριψη του δευτέρου λόγου ακυρώσεως.
2)
Απορρίπτει την αίτηση αναιρέσεως κατά τα λοιπά.
3)
Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης, προκειμένου αυτό να αποφανθεί επί του ακυρωτικού αιτήματος και επί του αποζημιωτικού αιτήματος, κατά το μέρος που τα αιτήματα αυτά στηρίζονται στον δεύτερο λόγο ακυρώσεως που προβλήθηκε ενώπιον του Γενικού Δικαστηρίου.
4)
Επιφυλάσσεται ως προς τα δικαστικά έξοδα.
1 EE C 222 της 7.6.2022.